અત્રે ઉલ્લેખનીય છે કે રાજ્યની ૧૮ ડિસ્ટ્રિકટ કો.ઓપરેટિવ બેન્કોની અંદાજે રર૦૦ બ્રાન્ચમાં વ્યકિત દીઠ રૂ.૪પ૦૦ની પ૦૦ અને ૧,૦૦૦ની નોટ બદલી આપવાની કે ડિપોઝિટ કરવાની સત્તા આરબીઆઇએ છીનવી લીધી હતી. ૧૩ નવેમ્બરે રિઝર્વ બેન્કે ઇ મેઇલ દ્વારા આ તમામ બેન્કોને રૂ.૪પ૦૦ બદલી આપવાની કામગીરીથી દૂર કરી હતી. રિઝર્વ બેન્કની સૂચનાના પગલે ભાજપ અને કોંગ્રેસના ધારાસભ્યો અને સાંસદો દોડતા થયા હતા. કારણ કે મોટા ભાગના ધારાસભ્યો અને સાંસદો જિલ્લા સહકારી બેન્કના ચેરમેન છે. ગુજરાતના ગામડાંઓમાં પ૦ ટકાથી વધુ બ્રાન્ચ સહકારી બેન્કોની છે. આ બેન્કો પાસે લાઇસન્સ પણ છે, પરંતુ રાજકારણીઓ અને વગદારોની સાઠગાંઠથી જૂની નોટો વ્યાપક પ્રમાણમાં બદલી અપાતી હોવાની ફરિયાદો ઊઠી હતી. જેના કારણે રિઝર્વ બેન્ક અને જિલ્લા સહકારી બેન્કોના અધિકારીઓ વચ્ચે એક બેઠક યોજાઇ હતી. જેમાં રર૦૦ શાખાની જૂની નોટોની બદલી અને ડિપોઝિટની સત્તા સ્થગિત કરાઇ હતી.